|  |
| --- |
| Министерски съвет |
| |  |  | | --- | --- | | брой: 65, от дата 16.8.2019 г.   Официален раздел / МИНИСТЕРСКИ СЪВЕТ | стр.2 | |
|  |
|  |
| Постановление № 199 от 9 август 2019 г. за одобряване на допълнителни разходи/трансфери за 2019 г. за изплащане на стипендии по Програмата на мерките за закрила на деца с изявени дарби от държавни, общински и частни училища през 2019 г., приета с Постановление № 97 на Министерския съвет от 2019 г. |
|  |
| **ПОСТАНОВЛЕНИЕ № 199  ОТ 9 АВГУСТ 2019 Г.**  **за одобряване на допълнителни разходи/трансфери за 2019 г. за изплащане на стипендии по Програмата на мерките за закрила на деца с изявени дарби от държавни, общински и частни училища през 2019 г., приета с Постановление № 97 на Министерския съвет от 2019 г.** (ДВ, бр. 36 от 2019 г.)  МИНИСТЕРСКИЯТ СЪВЕТ  ПОСТАНОВИ:  **Чл. 1.** (1) Одобрява допълнителни разходи/трансфери в размер 58 860 лв. за изплащане на стипендии на учениците от общинските и частните училища и на учениците от държавните училища, финансирани от Министерството на образованието и науката.  (2) Средствата по ал. 1 се разпределят, както следва:  1. по бюджетите на общините – 33 885 лв., разпределени съгласно приложението;  2. по бюджета на Министерството на образованието и науката – 24 975 лв.  (3) Допълнителните трансфери по ал. 2, т. 1 се предоставят по бюджетите на общините от централния бюджет под формата на обща субсидия за делегираните от държавата дейности.  **Чл. 2.** Сумата по чл. 1, ал. 1 да се осигури за сметка на предвидените средства по централния бюджет за 2019 г.  **Чл. 3.** (1) Със сумата 24 975 лв. да се увеличат разходите по „Политика в областта на всеобхватното, достъпно и качествено предучилищно и училищно образование. Учене през целия живот“, бюджетна програма „Развитие на способностите на децата и учениците“, по бюджета на Министерството на образованието и науката за 2019 г.  (2) Със сумата 32 370 лв. да се увеличи показателят по чл. 16, ал. 3, т. 1 от Закона за държавния бюджет на Република България за 2019 г.  (3) Със сумата по ал. 1 да се увеличи показателят по чл. 16, ал. 3, т. 2 от Закона за държавния бюджет на Република България за 2019 г.  **Чл. 4.** Министърът на образованието и науката да извърши съответните промени по бюджета на Министерството на образованието и науката за 2019 г. и да уведоми министъра на финансите.  **Чл. 5.** Министърът на финансите да извърши налагащите се промени по централния бюджет, включително по бюджетните взаимоотношения на общините с централния бюджет за 2019 г.  **Заключителни разпоредби**  **§ 1.** В Постановление № 131 на Министерския съвет от 2019 г. за одобряване на допълнителни разходи/трансфери за 2019 г. за изплащане на стипендии и еднократно финансово подпомагане по Програмата на мерките за закрила на деца с изявени дарби от държавни, общински и частни училища през 2019 г., приета с Постановление № 97 на Министерския съвет от 2019 г. (ДВ, бр. 36 от 2019 г.), се правят следните допълнения:  1. В чл. 3 се създава ал. 4:  „(4) По бюджета на Министерството на образованието и науката за 2019 г., по „Политика в областта на всеобхватното, достъпно и качествено предучилищно и училищно образование. Учене през целия живот“, бюджетна програма „Развитие на способностите на децата и учениците“, да се създаде администриран разходен параграф „Стипендии за деца с изявени дарби“ в размер на сумата по чл. 3, ал. 1.“  2. В § 1 от заключителните разпоредби след думите „чл. 55а от Закона за публичните финанси“ се поставя запетая и се добавя „чл. 75 от Закона за държавния бюджет на Република България за 2019 г.“.  **§ 2.** Постановлението се приема на основание чл. 109, ал. 3 във връзка с чл. 55а от Закона за публичните финанси и чл. 2 от Постановление № 97 на Министерския съвет от 2019 г. за приемане на Програма на мерките за закрила на деца с изявени дарби от държавни, общински и частни училища през 2019 г.  **§ 3.** Изпълнението на постановлението се възлага на министъра на образованието и науката и на кметовете на съответните общини.  **§ 4.** Постановлението влиза в сила от деня на обнародването му в „Държавен вестник“.  Министър-председател:  **Бойко Борисов**  Главен секретар на Министерския съвет: **Веселин Даков**  Приложение към чл. 1, ал. 2, т. 1  **Разпределение на допълнителните трансфери за изплащане на стипендии на ученици по раздел ІІ на Програмата на мерките за закрила на деца с изявени дарби през 2019 г.**   |  |  |  |  |  | | --- | --- | --- | --- | --- | | Община | Област | Средства за стипендии на ученици от общински училища  (в лв.) | Средства за стипендии на ученици от частни училища  (в лв.) | Общо  (в лв.) | | Якоруда | Благоевград | 1 620 |  | 1 620 | | Карнобат | Бургас | 1 215 |  | 1 215 | | Варна | Варна | 8 775 |  | 8 775 | | Габрово | Габрово | 2 700 |  | 2 700 | | Тервел | Добрич | 1 620 |  | 1 620 | | Септември | Пазарджик | 1 350 |  | 1 350 | | Разград | Разград | 1 350 |  | 1 350 | | Столична | София-град |  | 10 665 | 10 665 | | Силистра | Силистра | 1 485 |  | 1 485 | | Хасково | Хасково | 1 485 |  | 1 485 | | Стралджа | Ямбол | 1 620 |  | 1 620 | | Общо: | | 23 220 | 10 665 | 33 885 |     6448 |
|  |